als_Latn dik_Latn sag_Latn
Prishtinë, 14 tetor 2014 – Ministri i Punëve të Jashtme i Kosovës, Enver Hoxhaj, ka pritur të martën në takim ambasadorin jo rezident të Katarit në Kosovë, Yousef Hassan Al-Saai, i cili i dorëzoi kopjet e letrave kredenciale.
Duke i dëshiruar mirëseardhje në Kosovë, ministri Hoxhaj gjatë takimit theksoi marrëdhëniet e shkëlqyera ndërmjet dy shteteve.
Pasi e njoftoi për progresin, forcimin e shtetësisë dhe subjektivitetit ndërkombëtar, Hoxhaj e falënderoi ambasadorin për përkrahjen e vazhdueshme të Katarit për Kosovën në arenën ndërkombëtare dhe potencoi rëndësinë e thellimit të bashkëpunimin politik, ekonomik dhe tregtar.
Ambasadori i Katarit në Shqipëri, jo rezident në Republikën e Kosovës, Yousef Hassan Al-Saai, shprehu gatishmërinë e tij për të kontribuar në nxitjen e bashkëpunimit dypalësh me fokus ekonominë dhe tregtinë.
Ambasadori po ashtu theksoi që Katari do të vazhdoj të mbështesë Kosovën në arenën ndërkombëtare dhe do të ndihmojë në shtimin e numrit të njohjeve dhe në procesin e anëtarësimit të Kosovës në arenën ndërkombëtare. /KI/
als_Latn als_Latn als_Latn als_Latn als_Latn